**Zarina Taja** – ***Drejtor, Drejtoria e Tatimeve Direkte, Drejtoria e Përgjithshme e Politikave Tatimore***

Zarina Taja kryen funksionin Drejtor i Drejtorisë së Tatimeve Direkte, pranë Drejtorisë së Përgjithshme të Politikave Tatimore. Prej vitit 2007 është pjesë e Ministrisë së Financave.

Me një karrierë të pasur dhe arritje të shumta në fushën ekonomike, ajo ka kontribuar ndjeshëm në Ministrinë e Financave. Studimet universitare i ka kryer në degën Ekonomiks dhe ato pasuniversitare në degën e Financës, në Universitetin e Tiranës. Ajo gjithashtu ka vazhduar studimet në fushën e kontabilitetit dhe ka titullin “Kontabilist i Miratuar”, si dhe është certifikuar si “Auditues i Brendshëm në Sektorin Publik”. Ka kryer një sërë trajnimesh brenda dhe jashtë vendit, në fushën fiskale dhe taksimit ndërkombëtar.

Znj. Taja vjen nga një eksperiencë e gjatë pune në fushën ekonomike, dhe veçanërisht atë tatimore duke filluar menjëherë pas përfundimit të studimeve universitare, karrierën e saj në sektorin bankar, në administratën tatimore dhe më pas pranë Ministrisë së Financave duke nisur në nivelin ekzekutiv, më pas në pozicione të nivelit drejtues. Gjatë punës 12 vjeçare pranë MFE-së, ka mbuluar funksione në lidhje me analizimin, përmirësimin dhe hartimin e legjislacionit tatimor, negocimin e Marrëveshjeve për Tatimin e Dyfishtë si përfaqësues i Ministrisë së Financave, ka ndjekur angazhimet ndërkombëtare në lidhje me veprimet e BEPS dhe çështje të tjera të tatimore.